b'\n_START_ARTICLE_\nFrance Ko\xc5\xa1ir\n_START_SECTION_\n\xc5\xbdivljenje in delo\n_START_PARAGRAPH_\nRodil se je v Kapucinskem predmestju v Nunskem (Ko\xc5\xa1irjevem) mlinu. Obiskoval je realno gimnazijo v Ljubljani, kmalu je prestopil na Tehni\xc5\xa1ko srednjo \xc5\xa1olo, od tam pa v Zagreb na Akademijo. Na njej so ga u\xc4\x8dili Tomislav Krizman, Ljubo Babi\xc4\x87 in Vladimir Beci\xc4\x87. Po kon\xc4\x8dani akademiji se je posvetil \xc5\xa1olski slu\xc5\xbebi in bil zaposlen na gimnazijah v Ljubljani, Slavonskem Brodu, na Ptuju in nazadnje v Kranju. V Kranju je zbolel in se zdravil na Golniku. Po vrnitvi na rojstni dom je kmalu umrl._NEWLINE_Najraje je slikal pokrajine, ohranjenih je veliko pejsa\xc5\xbeev Ptujske okolice, Kranja, Golnika in \xc5\xa0kofje Loke. Sploh slednja mu je bila najljub\xc5\xa1a. Ne\xc5\xa1tetokrat je naslikal reko Soro, ki te\xc4\x8de mimo njegove rojstne hi\xc5\xa1e._NEWLINE_Pred vojno je sodeloval na skupinskih razstavah v Ljubljani (Jakopi\xc4\x8dev paviljon). Bil je \xc4\x8dlan Kluba slovenskih lik. umetnikov Lada.'